El Gabinet de Promoció del Valencià edita la carta als Reis d’Orient en valencià
14 de desembre 2015

![Imagen 1](/media/meilgaoj/__0-c_carta1.jpg)![Imagen 2](/media/wgcivdkv/__0-c_carta2.jpg)

​

El Gabinet de Promoció del Valencià de l’Ajuntament de Sagunt, dirigit pel regidor José Manuel Tarazona, ha editat la ja clàssica Carta als Reis d’Orient amb la col·laboració d’altres 25 ajuntaments valencians integrats en l’Agència de Promoció del Valencià (AVIVA) i la Diputació de València.

Es tracta d’una nova edició de disseny atractiu i actual que any rere any és una delícia per als xiquets i xiquetes del municipi. Com en els últims anys, es distribuiran 7.000 cartes en els mercats municipals i en els mercats de nadal de la ciutat amb motiu de les festes nadalenques. La carta inclou en la part interior dibuixos amb vocabulari bàsic en valencià i un espai perquè els xiquets i xiquetes facen les seues peticions a Melcior, Gaspar i Baltasar.

*   [](http://www.facebook.com/sharer.php?u=https://aytosagunto.es/va/actualitat/el-gabinet-de-promocio-del-valencia-edita-la-carta-als-reis-d-orient-en-valencia/ "Facebook")
*   [](http://twitter.com/share?url=https://aytosagunto.es/va/actualitat/el-gabinet-de-promocio-del-valencia-edita-la-carta-als-reis-d-orient-en-valencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-gabinet-de-promocio-del-valencia-edita-la-carta-als-reis-d-orient-en-valencia/ "Linked In")
*   [](mailto:?body=https://aytosagunto.es/va/actualitat/el-gabinet-de-promocio-del-valencia-edita-la-carta-als-reis-d-orient-en-valencia/)